CELEX: 52015JC0007
Language: lt
Date: 2015-03-06
Title: Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje

EUROPOS KOMISIJA
            Briuselis, 2015 03 06
            JOIN(2015) 7 final
            2015/0064(NLE)
            Bendras pasiūlymas
            TARYBOS REGLAMENTAS
            kuriuo iš dalies keičiamas Tarybos reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje
            
               
         
         
            
               AIŠKINAMASIS MEMORANDUMAS
            
            
               (1)2013 m. gruodžio 23 d. Taryba, vadovaudamasi 2013 m. gruodžio 5 d. Jungtinių Tautų Saugumo Tarybos rezoliucija (toliau – JT ST rezoliucija) 2127 (2013), priėmė Sprendimą 2013/798/BUSP dėl ribojamųjų priemonių Centrinės Afrikos Respublikai, kuriuo nustatomas ginklų embargas.
            
            
               (2)2015 m. sausio 22 d. Jungtinių Tautų Saugumo Taryba priėmė Rezoliuciją 2196 (2015), kuria patikslino ginklų embargo taikymo sritį ir iš dalies pakeitė turto įšaldymo kriterijus. Taryba rengia sprendimą, kuriuo iš dalies keičiamas Sprendimas 2013/798/BUSP, kad būtų įgyvendinta JT ST rezoliucija 2196 (2015). 
            
            
               (3)Todėl Sąjungos vyriausiasis įgaliotinis užsienio reikalams ir saugumo politikai ir Komisija turėtų pateikti naują pasiūlymą dėl reglamento dėl ribojamųjų priemonių, atsižvelgiant į padėtį Centrinės Afrikos Respublikoje. 
            
            
               2015/0064 (NLE)
            
            
               Bendras pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Tarybos reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 215 straipsnį,
            
            
               atsižvelgdama į 2013 m. gruodžio 23 d. Tarybos sprendimą 2013/798/BUSP dėl ribojamųjų priemonių Centrinės Afrikos Respublikai
                  1
               ,
            
            
               atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) Nr. 224/2014
                  2
                įgyvendinamos tam tikros Sprendime 2013/798/BUSP numatytos priemonės;
            
            
               (2)2013 m. gruodžio 5 d. Jungtinių Tautų Saugumo Tarybos rezoliucija (toliau – JT ST rezoliucija) 2127 (2013), 2014 m. sausio 28 d. JT ST rezoliucija 2134 (2014) ir Tarybos sprendimu 2013/798/BUSP nustatytas ginklų embargas Centrinės Afrikos Respublikai ir tam tikrų asmenų, kurie dalyvauja veiksmuose, keliančiuose grėsmę taikai, stabilumui ar saugumui Centrinės Afrikos Respublikoje, arba juos remia, lėšų ir ekonominių išteklių įšaldymas;
            
            
               (3)2015 m. sausio 22 d. Jungtinių Tautų Saugumo Taryba (JT ST) priėmė Rezoliuciją 2196 (2015), kuria išplėtė ginklų embargo ir turto įšaldymo taikymo sritį. Tarybos sprendimu 2015/…/BUSP nuspręsta atitinkamai išplėsti kriterijų taikymo sritį; 
            
            
               (4)šios priemonės patenka į Sutarties dėl Europos Sąjungos veikimo taikymo sritį, todėl visų pirma siekiant užtikrinti, kad ekonominės veiklos vykdytojai visose valstybėse narėse jas taikytų vienodai, joms įgyvendinti būtina imtis Sąjungos lygmens reguliavimo veiksmų;
            
            
               (5)todėl Reglamentas (ES) Nr. 224/2014 turėtų būti iš dalies pakeistas,
            
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 224/2014 5 straipsnio 3 dalis iš dalies keičiama taip: 
            
            
               1) e punktas pakeičiamas taip:
            
            
               „e)
                     teikia paramą ginkluotoms grupuotėms ar nusikaltėlių tinklams neteisėtai naudodami gamtos išteklius, įskaitant deimantus, auksą ir laukinės gamtos išteklius bei laukinės gamtos produktus, arba jais prekiaudami Centrinės Afrikos Respublikoje ar iš jos;“; 
            
            
               2) h punktas pakeičiamas taip:
            
            
               „h) 
                     yra Sankcijų komiteto į sąrašą įtraukto subjekto vadovai arba Sankcijų komiteto į sąrašą įtrauktam asmeniui ar subjektui teikė paramą arba jam atstovavo, arba veikė jo vardu ar nurodymu;“.
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 352, 2013 12 24, p. 51.
               
               
                  
                     (2)
                  2014 m. kovo 10 d. Tarybos reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (OL L 70, 2014 3 11, p. 1).